แพล็นส์ วีเอส. ซอมบีส์: การ์เดนวอร์แฟร์

แพล็นส์ วีเอส. ซอมบีส์: การ์เดนวอร์แฟร์ () เป็นวิดีโอเกมแนวเกมยิงมุมมองบุคคลที่สาม และป้องกันป้อมปราการแบบผู้เล่นหลายคน เป็นเกมลำดับที่สามในเกมชุดแพล็นส์ วีเอส. ซอมบีส์ พัฒนาโดยป๊อปแค็ปเกมส์ และจัดจำหน่ายโดยอิเล็กทรอนิก อาตส์ ครั้งแรกเกมประกาศออกจำหน่ายสำหรับเครื่องเล่นเอ็กซ์บ็อกซ์ 360 และเอ็กซ์บ็อกซ์ วัน แต่หลังจากนั้นมีรายการว่าจะจำหน่ายสำหรับไมโครซอฟท์ วินโดวส์ เพลย์สเตชัน 3 และเพลย์สเตชัน 4 ด้วย แต่ยังไม่มีประกาศลงเครื่องแม็กอินทอช เกมนำเสนอระบบการช่วยกันเล่นในโหมดแข่งขันแบบหลายคน ผู้เล่นสามารถควบคุมต้นไม้ หรือซอมบีก็ได้

วิธีการเล่น 
ผู้เล่นสามารถควบคุมต้นไม้ หรือซอมบีจากมุมมองบุคคลที่สาม ทั้งในโหมดช่วยกันหรือต่อสู้กัน เพื่อดำเนินเกมนั้น ผู้เล่นจะต้องทำภารกิจของตัวละครแต่ละระดับให้สมบูรณ์ เมื่อภารกิจเหล่านี้ทำสำเร็จ จะเพิ่มเลเวลให้ตัวละคร ทำให้ผู้เล่นได้สัมผัสคุณสมบัติใหม่ ๆ เช่น อัปเกรดใหม่ ตัวละครใหม่ ลวดลายของอาวุธ และเสื้อผ้าตัวละคร หน้าต่างป๊อปอัปที่แสดงภารกิจในเกมคล้ายคลึงกับระบบแจ้งเตือนในเครื่องเล่นเอ็กซ์บ็อกซ์วัน

ในเวอร์ชันเอ็กซ์บ็อกซ์ วัน และเพลย์สเตชัน 4 มีระบบผู้เล่นหลายคนแบบแบ่งหน้าจอ รวมถึงบอสโหมด (Boss mode) คล้ายคลึงกับโหมดผู้บังคับบัญชา (Commander mode) ในเกมแบทเทิลฟิลด์ 4

อ้างอิง 

PopCap

แพล็นส์ วีเอส. ซอมบีส์
ป็อปแคปเกมส์
วิดีโอเกมที่ออกวางจำหน่ายในปี พ.ศ. 2557
วิดีโอเกมตลก
วิดีโอเกมหลายผู้เล่น
เกมสำหรับเพลย์สเตชัน 3
เกมสำหรับเพลย์สเตชัน 4
เกมสำหรับเอกซ์บอกซ์ 360
เกมสำหรับเอกซ์บอกซ์วัน
วิดีโอเกมภาคต่อ
เกมสำหรับวินโดวส์
วิดีโอเกมซอมบี
เกมจากค่ายอิเล็กทรอนิก อาตส์